OpenLLM-France/wikimedia huggingface dataset:
# Alfredo Navarro Benito

Alfredo Navarro Benito (Novelda, 1982) és un cineasta i director de cinema valencià. Va estudiar formació professional en realització d'audiovisuals a Sant Joan d'Alacant i ha treballat com a càmera, realitzador i muntador a diverses productores de vídeo i televisions. Va completar els seus estudis a l'Escola de Cinema TAI de Madrid, on es va especialitzar en direcció cinematogràfica i realització de televisió.
El 2006 va fundar la seva pròpia productora i des del 2008 va començar a fer documentals, videoclips i altres projectes educatius per a instituts de batxillerat. Un d'ells. Una de piratas, va rebre una beca de l'11è Curs de Desenvolupament de Projectes Cinematogràfics Iberoamericans. El reconeixement li arribaria el 2015 quan va dirigir el documental Sueños de sal, amb el que va obtenir el Goya a la millor pel·lícula documental. El 2017 va continuar el rodatge d'un documental que va començar el 2008, De Novelda a Japón.
És membre de l'Acadèmia de les Arts i les Ciències Cinematogràfiques d'Espanya i soci fundador de la productora Eigakan Films SLU.

## Filmografia

* Una de piratas (2013)
* Sueños de sal (2015)
* Jorge Juan "de Novelda a la gloria" (curtmetratge, 2018)
* A la deriva (2020)
* De Novelda a Japón (2017)

## Referències

* ↑ Currículum al web d'Alfredo navarro
* ↑ Sueños de sal al web dels Premios Goya
* ↑ El documental “De Novelda a Japón” será una realidad en breve Arxivat 2017-03-17 a Wayback Machine., Cadena Ser, 9 de març de 2017
* ↑ Eigakan Films a cineplo.com
* ↑ Jorge Juan "de Novelda a la gloria" a infoicaa

## Enllaços externs

* Entrevista a Alfredo Navarro a 12tv
# Estació de Montigalà-Lloreda

* El títol d'aquest article és incorrecte a causa de limitacions tècniques. El títol correcte de l'article és Estació de Montigalà | Lloreda.
Mapa Metro Línia 1 :
Montigalà | Lloreda (en alguns projectes constructius apareix com Montigalà | Sant Crist) és un projecte d'estació de metro de la línia 1 del metro de Barcelona. Actualment està en estudi, i estarà equipada amb ascensors i escales mecàniques. S'ubicarà en la intersecció de la Rambla de Sant Joan amb el Passeig d'Olof Palme i el Carrer de Liszt, que donarà servei tant a la part alta de Lloreda com a Montigalà.
Metro de Barcelona :
| Procedència/Destinació | < | > | Procedència/Destinació |
| Projectat |||||
| El Prat Estació | Fondo | Lloreda | Sant Crist | Badalona Estació |
| Font perllongament: PDI 2009-2018. |||||

## Referències

* ↑ «MAPA: De Fondo fins al mar, així serà el Metro de Badalona». El Nacional.cat, 09-10-2017.
* ↑ «PDI de la regió metropolitana de Barcelona 2009-2018: Programa AX (ampliació de xarxa)» (PDF). Autoritat del Transport Metropolità, 2009. Arxivat de l'original el 2014-02-21. [Consulta: 21 setembre 2010].

## Vegeu també

* Xarxa ferroviària de Catalunya

## Enllaços externs

* Informació de l'ampliació de la L1. Arxivat 2009-09-23 a Wayback Machine.
# Monolofosaure

El monolofosaure (Monolophosaurus, "llangardaix amb una única cresta") és un gènere de dinosaure carnosaure que va viure al període Juràssic, fa uns 170 milions d'anys, en el que avui en dia és la Xina. Podia arribar als 5 metres de longitud i 1,8 metres d'alçada.
# Alton

«Alton» té aquests significats:
* Toponímia:
** Alton (Hampshire) població del Regne Unit
** Alton (Illinois)
** Alton (Indiana)
** Alton (Iowa)
** Alton (Kansas)
** Alton (Maine), població dels Estats Units a l'estat de Maine.
** Alton (Missouri)
** Alton (Nova Hampshire), població dels Estats Units a l'estat de Nova Hampshire.
** Alton (Utah)
** Alton North, concentració de població designada pel cens dels Estats Units a l'estat de Texas.
** East Alton, població dels Estats Units a l'estat d'Illinois.
** West Alton, població dels Estats Units a l'estat de Missouri.
* Biografies: Alton Ellis (1938 - 2008), músic jamaicà.
# Multifil

Les unitats centrals de processament amb capacitat de processament multifil són les que tenen maquinari específic per executar eficientment múltiples fils. Es distingeixen dels sistemes de multiprocessament (com els sistemes multi-core) en què els fils han de compartir els recursos d'un sol nucli: les unitats de computació, la memòria cau de la CPU i el Translation Lookaside Buffer (TLB). Mentre que els sistemes de multiprocessament inclouen múltiples unitats de processament completes, la tècnica de multifil té com a objectiu augmentar la utilització d'un sol nucli mitjançant paral·lelisme a nivell de fil així com a nivell d'instrucció. Com que les dues tècniques són complementàries, a voltes es combinen en sistemes amb múltiples CPUs multifil i en CPUs amb múltiples nuclis multifil.

## Avantatges

Alguns dels avantatges inclouen:
* Si un fil d'execució falla contínuament al tractar de trobar dades a la memòria cau, els altres fils poden continuar, prenent avantatge dels recursos no utilitzats, i tot això pot portar a una execució global més ràpida, ja que aquests recursos haurien estat inactius si s'hagués executat només un fil.
* Si el fil no pot utilitzar tots els recursos de la CPU (perquè les instruccions depenen les unes de les altres), l'execució d'un altre fil pot evitar deixar-los inactius.
* Si diversos fils treballen en el mateix conjunt de dades, poden compartir la seua memòria cau, resultant en un millor ús d'aquesta memòria o sincronització dels seus valors.
# Euxènides

Euxènides és el nom dels següents personatges:
* Euxènides d'Atenes, poeta còmic atenenc
* Euxènides, pintor grec
# Alismaticarpum

Alismaticarpum és un gènere de la família de les alismatàcies. Alismaticarpum alatum n'és la seva una espècie fòssil.

## Referències

* ↑ Haggard, Kristina K. «The Flora of the Early Miocene Brandon Lignite, Vermont, USA. VIII. Caldesia (Alismataceae)». American Journal of Botany. American Journal of Botany, Vol. 84, No. 2, vol. 84, 2, 1997, pàg. 239–252. DOI: 10.2307/2446086. JSTOR: 2446086.
# Alison Arngrim

Alison Margaret Arngrim (Nova York, 18 de gener de 1962) és una actriu i escriptora estatunidenca, coneguda especialment per haver interpretat el paper de Nellie Oleson en la sèrie de televisió Little House on the Prairie.

## Biografia

Arngrim va accedir a la popularitat més enllà de les fronteres del seu país natal, sent encara una nena gràcies al paper de l'antipàtica, consentida i petulant Nellie, el contrapunt de Laura Ingalls (Melissa Gilbert) en la famosa sèrie de TV Little House on the Prairie. Va interpretar el personatge durant set anys, entre el 1974 i el 1981, convertint-se en una de les cares més coneguts a nivell mundial de la pantalla petita a la dècada dels setanta.
Després de la cancel·lació de la sèrie, ha aparegut puntualment en algunes sèries i pel·lícules. També ha desenvolupat una carrera teatral, incloent Confessions d'une garce de la prairie, estrenada a França i en què rememora la gravació de la sèrie que la va fer famosa.
Tanmateix, la seva activitat se centra en projectes benèfics, especialment de lluita contra la sida i els abusos a la infància - que ella mateixa va reconèixer haver patit -.

## Filmografia

| Any | Títol | Paper | Notes |
| 1974 | Throw Out the Anchor! | Stevie | |
| 1974–1982 | Little House on the Prairie | Nellie Oleson | 104 episodis |
| 1981 | The Love Boat | Becky Daniels | Episodi: Tony and Julie/Separate Beds/America's Sweetheart |
| 1981 | Fantasy Island | Lisa Blake | Episodi: "Elizabeth's Baby/The Artist and the Lady" |
| 1983 | I Married Wyatt Earp | Amy | Telefilm |
| 1986 | Video Valentino | Trixie | Curtmetratge |
| 2000 | For the Love of May | Jude | Curtmetratge |
| 2002 | The Last Place on Earth | Party Toast | |
| 2007 | Le deal | Edith | |
| 2009 | Make the Yuletide Gay | Heather Mancuso | |
| 2009 | The Bilderberg Club: Meet the Shadow One World Government | Dr. Samantha Klein | Curtmetratge |

## Enllaços externs

* Alison Arngrim - Lloc web oficial
# Aleksandr Petróvitx Kotélnikov

Aleksandr Petróvitx Kotélnikov (Kazan, 8 d'octubre de 1865 $^{(Julià)}$ - Moscou, 6 de març de 1944) va ser un matemàtic i físic rus.

## Vida i obra

El pare de Kotelnikov era professor de la universitat de Kazan, amic i col·lega de Nikolai Ivànovitx Lobatxevski. En morir el seu pare (1879) es va fer càrrec de la seva educació la seva germana gran, Elizabeta Petrovna. El 1883 va iniciar els estudis universitaris al Institut de Tecnologia de Sant Petersburg, però l'any següent es va traslladar a la facultat de física i matemàtiques de la universitat de Kazan, en la qual es va graduar el 1888.
El 1893 va començar a donar classes a la universitat de Kazan. El 1899 obté el doctorat amb una tesi sobre la teoria projectiva dels vectors. Aquest mateix any és nomenat cap del departament de mecànica del recentment creat Institut Politècnic de Kíev. El 1904 va tornar al departament de matemàtiques pures de la universitat de Kazan en el qual va estar fins al 1914, en que va retornar a la universitat de Kíiv. El 1924 es trasllada definitivament a Moscou, en ser nomenat professor de la Universitat Tècnica Bàuman d'aquesta ciutat. Va ser el pare del també conegut científic Vladimir Kotelnikov. En els seus darrers vint anys, a més de ser professor de la universitat Bàuman, també va fer classes a altres institucions d'ensenyament superior de Moscou.
Kotelnikov es va especialitzar en geometria i cinemàtica i és especialment recordat per haver començat a desenvolupar a partir de 1895 la teoria de la torsió. El 1927 va publicar la que és considerada com la seva obra principal: El principi de la Relativitat i la Geometria de Lobatxevski. També va fer treballs en teoria dels quaternions i en les seves aplicacions a la mecànica.

## Referències

* ↑ Макеев, 2010, p. 99.
* ↑ Макеев, 2010, p. 100.
* ↑ Котельников, 2011, p. 31.
* ↑ Макеев, 2010, p. 101.
* 1 2 Макеев, 2010, p. 104.
* ↑ Gallardo Alvarado, 2016, p. 13.
* ↑ Gallardo Alvarado, 2016, p. 14.

## Bibliografia

* Gallardo Alvarado, Jaime. Kinematic Analysis of Parallel Manipulators by Algebraic Screw Theory (en anglès). Springer, 2016. ISBN 978-3-319-31124-1.
* Котельников, Владимир. Судьба, охватившая век, Volum 2 (en rus). физматлит, 2011. ISBN 978-5-9221-1332-8.
* Макеев, Н. Н. «Александр Петрович Котельников (к 145-летию со дня рождения)» (en rus). Вестник Пермского университета, Vol. 3, Num. 3, 2010, pàg. 99-107. ISSN: 2219-3111.

## Enllaços externs

* O'Connor, John J.; Robertson, Edmund F. «Aleksandr Petróvitx Kotélnikov» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Grigorian, A.T. «Kotelnikov, Aleksandr Petrovich». Complete Dictionary of Scientific Biography, 2008. [Consulta: 3 febrer 2019]. (anglès)
# Muldrow

Muldrow és una població dels Estats Units a l'estat d'Oklahoma. Segons el cens del 2000 tenia 3.104 habitants.

## Demografia

Segons el cens del 2000, Muldrow tenia 3.104 habitants, 1.204 habitatges, i 846 famílies. La densitat de població era de 311,3 habitants per km².
Dels 1.204 habitatges en un 32,9% hi vivien nens de menys de 18 anys, en un 51,2% hi vivien parelles casades, en un 15,4% dones solteres, i en un 29,7% no eren unitats familiars. En el 26,2% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,08.
Per edats la població es repartia de la següent manera: un 28,1% tenia menys de 18 anys, un 9,1% entre 18 i 24, un 26,5% entre 25 i 44, un 22,7% de 45 a 60 i un 13,7% 65 anys o més.
L'edat mediana era de 35 anys. Per cada 100 dones de 18 o més anys hi havia 83,3 homes.
La renda mediana per habitatge era de 26.216 $ i la renda mediana per família de 32.083 $. Els homes tenien una renda mediana de 26.603 $ mentre que les dones 18.984 $. La renda per capita de la població era d'11.918 $. Entorn del 14,1% de les famílies i el 18,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Muldrow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Muldrow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Amadeu Ferré

Amadeu Ferré i Mas (Barcelona, 1946) és un dissenyador català.

## Biografia

Estudia dibuix, joieria, ceràmica i escultura a l'Escola Massana de Barcelona. Els seus coneixements de la cultura i la mitologia clàssica així com del món operístic i teatral, unit a la seva capacitat de creació i de realització, fan que s'especialitzi professionalment en diferents disciplines aplicades al món de les arts escèniques.
A partir de l'any 1983 treballa com a creador, dissenyador i realitzador de les seves obres, com a realitzador dels dissenys d'altri i com a docent. Treballa per a diferents espectacles, tant de teatre com de cinema, per a directors, dissenyadors i institucions com ara: Gran Teatre del Liceu de Barcelona, Teatre Nacional de Catalunya, Centro Dramático Nacional de Madrid, Compañía Nacional de Teatro Clásico de Madrid, Teatro de la Zarzuela de Madrid, Palau de les Arts de València, Grand Théâtre de Genève, Acteón, Elsinor, Gest Music, Kanzaman productions, Frederic Roda, Ivonne Blake, Ramón B. Ivars, Lindsay Kemp i Ramón Simó.

### Docencia

Ha sigut formador en:
* Instituto del Teatro de Barcelona
* Escuela de Arte Dramático de Tarragona
* Escuela Rosa Sensat de Barcelona
* Escuela de Talleres de Teatro de Cervera
* Escuela de Maestros de Mallorca
* Escuela de Artes y Técnicas de la Moda de Barcelona
* Departamento de Teatro de la escuela IDEP de Barcelona

#### Premis

* Premi d'escenografia i vestuari (El Balcó J.Genet - La Martingala,concurs Àngel Guimerà 1990)
* Nominació millor Figurinista

## Exposició

El 2010 el MAE li va dedicar una exposició retrospectiva.

## Referències

* 1 2 3 4 «Personatges». Web del museu. Centre de Documentació i Museu de les Arts Escèniques, 2012. [Consulta: 19 octubre 2012].
# Etiòpia (desambiguació)

«Etiòpia» té aquests significats:
* Etiòpia, país modern africà
* Etiòpia (mitologia), país mític segons els grecs
* Mar d'Etiòpia, nom donat a l'oceà atlàntic meridional per la cartografia clàssica.
Viccionari
# Morning Glory

«Morning Glory» té aquests significats:
* Morning Glory, població a Texas.
* Morning Glory, pel·lícula de 1933 dirigida per Lowell Sherman.
* Morning Glory (pel·lícula de 2010), pel·lícula de 2010 dirigida per Roger Michell.
* Morning Glory, font termal del Parc Nacional de Yellowstone.
# Mosques grosses

Les mosques grosses (Himantoglossum robertianum) és una orquídia terrestre europea. En un primer moment va ser descrita sota el nom d’Orchis robertiana per Loiseleur, que la batejà així en honor del botànic francès Gaspard Nicolas Robert (1776-1857). A continuació va passar-se a anomenar-se Barlia robertiana (nom assignat per Greuter), i el 1999, Pierre Delforge va classificar-la en el gènere Himantoglossum.

## Morfologia

És una planta robusta, amb dos (de vegades tres) bulbs més o menys ovoides, la tija del tronc és gruixuda i estriada longitudinalment. La seva altura pot variar de 15 a 80 cm, però la major part del temps no ultrapassa els 50 cm.
Les fulles basals en roseta (de 5 a 10 fulles) són verd clares, àmplies, carnoses, brillants, amb nervadures paral·leles, caulinars i abracen el tronc.
La inflorescència és una espiga, a sota més aviat piramidal i progressivament més aviat cilíndrica. Conté nombroses bràctees crenades i lineals i que poden assolir 3 cm i les flors, esperonades, estan orientades cap a baix.
Els tèpals són estriats, envoltant el label, amb colors variables del verd al porpra, els tres externs ovoides i connivents, els dos interns lineals. El label, de rosa a porpra, s'allarga, de gran mida (sovint 2 cm), a lòbul central amb dos lòbuls laterals lineals similars a braços i corbats cap a l'interior. Floreix de febrer a abril.
La pol·linització és entomogàmica sent els seus pol·linitzadors coneguts les abelles i els borinots.
Els fruits són en càpsula. La disseminació de les diminutes llavors és anemocora (pel vent).

## Hàbitat i distribució

Les mosques grosses creixen en sòls calcaris: garrigues, herbassars, brollars, clarianes de boscos, talussos, i a les vores dels camins. La planta és vivaç i es troba per tota la mediterrània incloent els Països Catalans.

## Enllaços externs

* Fitxa a l'Herbari Virtual de la UIB
* Angiosperm Phylogeny Website (anglès)
# Mosquero

Mosquero és una població dels Estats Units a l'estat de Nou Mèxic. Segons el cens del 2000 tenia 120 habitants.

## Demografia

Segons el cens del 2000, Mosquero tenia 120 habitants, 60 habitatges, i 33 famílies. La densitat de població era de 46,8 habitants per km².
Dels 60 habitatges en un 16,7% hi vivien nens de menys de 18 anys, en un 45% hi vivien parelles casades, en un 8,3% dones solteres, i en un 45% no eren unitats familiars. En el 41,7% dels habitatges hi vivien persones soles el 23,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2 i el nombre mitjà de persones que vivien en cada família era de 2,76.
Per edats la població es repartia de la següent manera: un 17,5% tenia menys de 18 anys, un 4,2% entre 18 i 24, un 20% entre 25 i 44, un 31,7% de 45 a 60 i un 26,7% 65 anys o més.
L'edat mediana era de 51 anys. Per cada 100 dones de 18 o més anys hi havia 110,6 homes.
La renda mediana per habitatge era de 25.000 $ i la renda mediana per família de 32.917 $. Els homes tenien una renda mediana de 19.167 $ mentre que les dones 16.250 $. La renda per capita de la població era d'11.915 $. Aproximadament el 14,6% de les famílies i el 21,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mosquero». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Mosquero». American Fact Finder. Oficina del Cens dels Estats Units, 12-01-2010.
# Murraya

Murraya és un gènere de plantes amb flor de la família de les Rutàcies.

## Característiques

De les espècies d'aquest gènere, junt amb els gèneres Clausena i Glycosmis s'obté certs alcaloide, el carbazoli cumarines.
El nou alcaloide yuehchukene es va trobar a M. paniculata, i des de llavors s'ha aïllat d'altres Murraya.
Algunes de les espècies s'utilitzen en la medicina tradicional de diverses cultures i l'arbre de la fulla de curri (M. koenigii) és l'espècie més coneguda a l'Índia del sud on es preparen curris i altres plats amb les fulles.

## Taxonomia

N'hi ha 12 espècies, cal destacar:
* Murraya alata Drake
* Murraya koenigii (L.) Sprengel - Arbre de la fulla de curri
* Murraya ovatifoliolata (Engl.) Domin
* Murraya paniculata (L.) Jack - Gessamí taronja
* Murraya stenocarpa (Drake) Swingle

## Referències

* ↑ «Murraya J.Koenig» (en anglès). Plants of the World Online | Kew Science. [Consulta: 25 agost 2024].
* ↑ «murraya». Encyclopedia of Life. [Consulta: 25 agost 2024].
* ↑ Ramsewak, Russel S.; Nair, Muraleedharan G.; Strasburg, Gale M.; DeWitt, David L.; Nitiss, John L. «Biologically Active Carbazole Alkaloids from Murraya k oenigii» (en anglès). Journal of Agricultural and Food Chemistry, 47, 2, 01-02-1999, pàg. 444–447. DOI: 10.1021/jf9805808. ISSN: 0021-8561.
* ↑ Barik, Bikash Ranjan; Dey, Ashesh Kumar; Chatterjee, Asima «Murrayatin, a coumarin from murraya exotica». Phytochemistry, 22, 10, 01-01-1983, pàg. 2273–2275. DOI: 10.1016/S0031-9422(00)80160-0. ISSN: 0031-9422.
* 1 2 But, P.P. (et al) «A chemotaxonomic study of Murraya (Rutaceae) in China.». Acta Phytotax. Sin, 1986, pàg. 186-92..

## Enllaços externs

* A Chemotaxonomic Study of Murraya Arxivat 2011-07-15 a Wayback Machine.
* GRIN - Murraya Arxivat 2009-05-06 a Wayback Machine.
# Aloe rauhii

Aloe rauhii és una espècie de planta suculenta del gènere dels àloes dins la família de les asfodelàcies. És originària de Madagascar.

## Descripció

Aloe rauhii creix sense tija o tronc molt curt i després forma grups densos. Les fulles fins a 20 fulles lanceolades i deltoides formen denses rosetes. Són de color gris-verd, de vegades tenyit de marró de 7 a 10 cm de llargada i d'1,5 a 2 cm d'amplada. Les seves fulles són nombroses i disperses taques en forma de H. Té dents blanques al marge cartilaginós, d'aproximadament 0,5 mil·límetres de longitud i és d'1 a 2 mil·límetres de distància. Les inflorescències són simples o rarament ramificades i arriben a una longitud de 30 centímetres. Es componen de dotze a 18 flors de color rosa escarlata i més brillants a la seva desembocadura i de 25 mil·límetres de llarg i a la base són estretes.

## Distribució

És una planta amb les fulles suculentes formant una roseta que es troba a Madagascar a la Província de Toliara.

## Taxonomia

Aloe rauhii va ser descrita per Gilbert Westacott Reynolds i publicat a Journal of South African Botany 29: 151, a l'any 1963.

### Etimologia

Vegeu: Aloe
rauhii: epítet atorgat en honor del botànic alemany Werner Rauh.

### Sinonímia

* Guillauminia rauhii (Reynolds) P.V.Heath

## Referències

* ↑ «Aloe rauhii». Royal Botanic Gardens, Kew: World Checklist of Selected Plant Families. [Consulta: 9 març 2022].
* 1 2 «Aloe rauhii». Conservatori i Jardí Botànic de Ginebra: Flora africana. [Consulta: 9 març 2022].
* ↑ «Aloe rauhii». Tropicos.org.
* ↑ Eggli, Urs; Newton, Leonard E. Springer. Etymological Dictionary of Succulent Plant Names (en anglès), 2010. ISBN ISBN 978-3-642-05597-3.
* ↑ «Aloe rauhii». PlantList.

## Enllaços externs

* USDA, ARS, National Genetic Resources Program. Germplasm Resources Information Network - (GRIN) [Online Database]. [https://web.archive.org/web/20131217113000/http://www.ars-grin.gov/cgi-bin/npgs/html/taxon.pl?402365%5D
# Mèdia

«Mèdia o Media» té aquests significats:
* Mèdia o Imperi Mede, territori habitat pels medes
* Satrapia de Mèdia
* Mèdia (govern macedònic)
* Mèdia (regne)
* Mèdia Meridional
* Mèdia Atropatene, regne
* Mèdia anglicisme per a mitjà de comunicació
* Media (Illinois)